KS Daily View 25 พ.ค. 2023
25 พฤษภาคม 2566

KS Daily View 25.05.2023 >>> จับตาเจรจาขยายเพดานหนี้สหรัฐ ติดตามการจัดตั้งรัฐบาลไทย SET คาดแกว่งตัวในกรอบ 1,520-1,555 จุด หุ้นแนะนำวันนี้ TIDLOR, TOA
สรุปภาวะตลาดเมื่อวันวานนี้
ต่างประเทศ: ดัชนี DJIA -0.77%, S&P 500 -0.73%, และ NASDAQ -0.61% โดย Sector ที่ outperform ใน S&P500 ได้แก่  energy (+0.52%), Communication discretionary (-0.23%), Consumer services (-0.60%) ส่วน Sector ที่ underperform ได้แก่ Real estate (-2.21%), Financials (-1.31%), Industrials (-1.27%)
ในประเทศ: SET Index +1.67pts. หรือ +0.11% อยู่ที่ 1,536.51 หนุนโดย TIDLOR (+4.95%), BLA (+3.92%), CENTEL (+3.00%), PLANB (+2.87%) ขณะที่ตัวที่ปรับตัวแย่กว่าตลาดได้แก่ CBG (-3.96%), SJWD (-3.28%), JMT (-2.92%), KEX (-2.86%) เป็นต้น
แนวโน้มตลาดหุ้นในประเทศ:
ประเมินตลาดหุ้นไทยยังคงแกว่งตัวในกรอบ 1,520-1,555 จุด หลังการเจรจาเพดานหนี้ของสหรัฐฯยังไม่ได้ข้อยุติ ส่งผลให้ดัชนีค่าเงินดอลล่าร์ปรับสูงขึ้นในรอบ 2 เดือนที่ราว 103.875 ขณะที่ปัจจัยภายในประเทศมาจากความไม่แน่นอนทางการเมือง ความคืบหน้าการจัดตั้งรัฐบาลโดยการหาเสียงเพื่อโหวตนายกรัฐมนตรีเพิ่ม นักลงทุนต่างชาติยังขายสุทธิต่อเนื่อง แต่ชะลอแรงขายออกมา โดยวานนี้ขายสุทธิเพียง 539.77  ล้านบาท แต่มีการเข้าซื้อสัญญาณฟิวเจอร์ ดัชนี SET50 สุทธิ 17,310 สัญญา
ประเด็นสำคัญที่เป็นกระแสในช่วงนี้และมีผลต่อการลงทุน:
1.) การหารือล่าสุดระหว่างประธานาธิบดีโจ ไบเดน ผู้นำสหรัฐ และนายเควิน แมคคาร์ธี ประธานสภาผู้แทนราษฎรสหรัฐ ยังคงไม่สามารถบรรลุข้อตกลงแต่อย่างใด คาดว่าทั้งสองฝ่ายจะพักการเจรจาในช่วงสุดสัปดาห์นี้ เนื่องจากวันจันทร์ที่ 29 พ.ค.จะเป็นวัน Memorial Day ซึ่งเป็นวันหยุดของสหรัฐ และจะทำให้จำนวนวันเจรจาลดน้อยลงก่อนถึงเส้นตายในวันที่ 1 มิ.ย. หากทำเนียบขาวและสภาคองเกรสไม่สามารถบรรลุข้อตกลงเกี่ยวกับการเพิ่มเพดานหนี้ภายในวันที่ 1 มิ.ย. ก็จะส่งผลให้สหรัฐเผชิญกับการผิดนัดชำระหนี้ครั้งประวัติศาสตร์
2.) ดัชนี CBOE Volatility Index (VIX) ซึ่งเป็นมาตรวัดความวิตกของนักลงทุนในตลาดหุ้นสหรัฐ พุ่งขึ้นเหนือระดับ 20 ในวันนี้ เป็นครั้งแรกนับตั้งแต่วันที่ 4 พ.ค. ท่ามกลางความกังวลเกี่ยวกับการผิดนัดชำระหนี้ของสหรัฐ
3.) ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน พุ่งแตะระดับสูงสุดในรอบ 2 เดือน ขณะที่นักลงทุนพากันเข้าซื้อดอลลาร์ในฐานะสกุลเงินปลอดภัย ท่ามกลางความกังวลเกี่ยวกับการผิดนัดชำระหนี้ของสหรัฐ ดัชนีดอลลาร์ ปรับเพิ่มขึ้นสู่ระดับ 103.875 ซึ่งเป็นระดับสูงสุดนับตั้งแต่วันที่ 17 มี.ค.
4.) ดัชนี CPI ทั่วไป ของสหราชอาณาจักร ซึ่งรวมหมวดอาหารและพลังงาน ชะลอตัวสู่ระดับ 8.7% ในเดือนเม.ย. เมื่อเทียบรายปี ซึ่งเป็นระดับต่ำสุดนับตั้งแต่เดือนมี.ค.2565 หลังแตะระดับ 10.1% ในเดือนมี.ค. ในขณะที่หากเทียบรายเดือนปรับตัวขึ้น 1.2% สูงกว่าที่เดือนก่อนที่ 0.8%
Theme การลงทุนสัปดาห์นี้
เลือกหุ้น K ขาล่าง ที่ได้ประโยชน์จากนโยบายกระจายรายได้ของพรรคก้าวไกล/อัดฉีดเงินลงระบบของเพื่อไทย ได้แก่ AEONTS (ราคาพื้นฐาน 208 บาท), NCAP (ราคาพื้นฐาน 5.10 บาท) AURA (ราคาพื้นฐาน 19.34 บาท) TTB (ราคาพื้นฐาน 1.73 บาท) เป็นต้น
หุ้นแนะนำวันนี้ Top pick:
TIDLOR (ราคาพื้นฐาน 30.00 บาท) เราเพิ่มคำแนะนำสำหรับ TIDLOR จาก “ถือ” เป็น “ซื้อ” และเพิ่มราคาเป้าหมายเป็น 30 บาท จาก 24 บาท จาก
1) การปรับเพิ่มสมมติฐานกำไรปี 2566-2568 ขึ้น 2-5% เพื่อสะท้อนแนวโน้ม credit cost ที่ลดลง
2) การเพิ่มเป้า PBV ระยะยาวเป็น 2.63 เท่า จาก 2.53 เท่า เพื่อสะท้อนแนวโน้มอัตราส่วนผลตอบแทนต่อส่วนของผู้ถือหุ้น (ROE) ที่ปรับดีขึ้นเล็กน้อย
TOA (ราคาพื้นฐาน 40.00 บาท) คงคำแนะนำ “ซื้อ” เพิ่มราคาเป้าหมายจาก 38 บาทเป็น 40 บาท เพื่อสะท้อนการปรับประมาณการกำไรสุทธิปี 2566-68 ขึ้น 4-11% เป็น 2.3 พันลบ./2.5 พันลบ./2.6 พันลบ. เพื่อสะท้อนสมมติฐาน GPM ที่สูงขึ้น และการปรับปีฐานการประเมินมูลค่าหุ้นจากปี 2566 ไปเป็นกลางปี 2567 ราคาเป้าหมายของเราอิงตามเป้า PER ล่วงหน้า 12 เดือน ที่ 32 เท่า หรือเท่ากับ +0.5SD สูงกว่าค่าเฉลี่ยย้อนหลัง 5 ปี
รายงานตัวเลขเศรษฐกิจ:
วันพฤหัสฯ ติดตาม FOMC minute ตัวเลข  GfK Consumer Confidence เดือน มิ.ย.คาดที่  -24 จุด (จากเดือนก่อนหน้าที่ -25.7 จุด) ตัวเลข Us Jobless claim รายสัปดาห์ คาด 250K (จากสัปดาห์ก่อนหน้าที่ 242K) ตัวเลข Pending home sale เดือน เม.ย. คาด -19% YoY
วันศุกร์ ติดตาม ตัวเลข Retail sale ของอังกฤษ เดือน เม.ย. คาดที่ +0.4% MoM ตัวเลข  US Core PCE เดือน เม.ย. คาดที่ +0.3% MoM  ตัวเลข US Durable goods order เดือน เม.ย. คาดที่ -1% MoM ตัวเลข  US Personal spending เดือน เม.ย. คาดที่ +0.4% MoM และตัวเลข  US Personal income  เดือน เม.ย. คาดที่ +0.4% MoM
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY